Jelaskan Kehidupan peribadi dari Min Malik dalam bahasa melayu

Anak ketiga dari empat adik beradik, anak kelahiran ayah dari Kelantan Kolonel Abdul Malik @ Saidi Bin Mohd Alwi (Bersara) dan ibu dari Sarawak Allahyarhamah Attariah Binti Datuk Haji Rakawi telah menunjukkan minat dalam nyanyian pada umur muda 8 tahun. Sebagai ahli Operafest Children's Choir and Theatre beliau mengasah bakat dengan persembahan-persembahan di serata dunia termasuk di Holland, Wales, Amerika Syarikat dan England.

Min juga minat dunia lakonan dan telah melibatkan diri dengan dunia teater termasuk kerja-kerja menjayakan pementasan Melodi Kota, Cindai, Primadona dan Kuala Lumpur.

Minat Min pada seni persembahan boleh dilihat pada latarbelakang akademiknya yang merangkumi, sijil, diploma dan sarjana muda berkaitan dengan seni persembahan dan musik. Beliau juga berjaya mencapai Gred 8 vokal dan  Gred 5 teori dari Associated Board of the Royal Schools of Music.

Beliau juga merupakan adik kepada bekas pelakon dan pengacara Ary Malik yang meninggal dunia pada Februari 2017 akibat penyakit kanser ovari yang dihidapinya sejak Mei 2016. Beliau sempat berasa kesal apabila ketika kakaknya itu sedang bertarung dengan penyakit, terdapat beberapa pihak yang tidak bertanggungjawab mengatakan kakaknya sudah meninggal sedangkan Ary pada ketika itu masih hidup sehinggalah beliau akhirnya  menghembuskan nafas terakhir pada Februari 2017.